CO POPRAD

Hranica
2023-11-06 11:00 - 13:00 (Europe/Bratislava) | Kino Tatran, Námestie sv. Egídia 43/86, Poprad, 05801, Slovenská republika
Súčasný príbehom o tom, ako sa každý z nás môže ocitnúť v hraničnej situácii a musí voliť medzi dobrom a zlom.
Réžia: Agnieszka Holland
Psychologička Julia ( Maja Ostaszewska) sa po presťahovaní do Suwalského kraja stáva nedobrovoľnou svedkyňou a účastníčkou dramatických udalostí na poľsko-bieloruskej hranici. Rozhodne sa vzdať svojho pohodlného života a pridá sa ku skupine aktivistov, ktorí pomáhajú utečencom.
Rok výroby: 2023
Dátum lokálnej premiéry: 19. október 2023

Silvester Lavrík – beseda s autorom
2023-11-03 09:30 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Beseda s autorom výberu jeho najlepších esejí publikovaných počas uplynulých trinástich rokov a zachytávajúcich naliehavé a spoločensky významné témy.

Flamenko pre deti
2023-10-28 02:00 - 2023-10-31 06:00 | ZUŠ Dolný Smokovec, Pod lesom, Dolný Smokovec , 05985 Dolný Smokovec, Dolný Smokovec, 05985, Slovenská republika
Pozývame Vás na flamenkový kurz, ktorý sa uskutoční počas jesenných prázdnin v budove ZUŠ Dolný Smokovec . Zúčastniť sa môžu deti s tanečnou alebo žiadnou skúsenosťou. Deti sa naučia techniku rúk, dupov a flamenkovú choreografiu. Tešíme sa na Vás!
DAŠA TOPORCEROVÁ- 💃patrí k 2.flamenkovej generácii na Slovensku. Žila a študovala flamenkový tanec v španielskej Andalúzii. Je žiačkou známych profesorov: Alicie Marquez, Rosy Belmonte. El Orucca, Adely Campallo, Juana Polvilla, Carmen Ledesma, Pabla Egea Campillo, Any Morales.
Od roku 2013 pôsobí v slovenskej skupine El Moro, ktorá sa venuje flamenkovej a balkánske téme. Dramaturgicky pracovala na samostatných projektoch, ako napr. Bosé nohy v Divadle P.O. Hviezdoslava v Bratislave a taktiež je choreografkou muzikálu Emanuel v spolupráci s Divadlom Agapé v Trnave. Flamencu sa venuje 15 rokov a jej najväčším úspechom je účasť v Balet de Andaluzia v Seville v programe ÁGORA FORMA 2021 a Centro de Creación Coreográfica de Andalucía. A v júli 2023 sa zúčastnila programu v Improbataciones Laboratorio de investigación escenica v Seville. Momentálne pôsobí na Spiši a vyučuje flamencový tanec a hosťuje v rôznych tanečných školách.

Nie je káva ako káva
2023-10-26 10:00 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Juraj Beráts, majiteľ Felka café, nám odkryje tajomstvá obľúbeného nápoja 26. októbra o 18.00 v Coworking Poprad. Okrem toho nám predstaví zaujímavé kuriozity spojené s históriou a kultúrou kávy. Porozpráva nám aj o tom, že druhy káv a spôsob ich príprav treba správne kombinovať.
Prosíme o registráciu TU

Ako byť produktívny? - TatryIT
2023-10-24 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
24. októbra o 18.00. Októbrové stretnutie prináša tému Ako byť produktívny?
Tešíme sa na Vás v Coworking Poprad.
Viac info nájdete na https://www.coworkingpoprad.sk/podujatie/ako-bzt-produktivny-tatryit/?preview=true

Komentovaná prehliadka: rekonštrukcia funkcionalistickej vily s Matúšom Antolíkom
2023-10-22 02:00 - 03:00 | Popradskej brigády 753/1, Slovenská republika
Pozývame vás na komentovanú prehliadku funkcionalistickej vily, ktorú momentálne rekonštruuje popradský architekt Matúš Antolík a MAPA architekti.
Je to mestská vila z roku 1937, neznámy autor. Neznámy je tiež príbeh, ktorému by sa dalo vďačiť za mimoriadne zachovalý stav, ktorý autori rekonštrukcie pred cca 3 rokmi nachádzajú v takmer pôvodnej kvalite: okná, dvere, podlahy, krbové kachle a množstvo detailov dokazujúcich vysokú úroveň stavebného umenia. Vzácny dom, ktorý prežil vojnu, komunistov aj veľkolepé predstavy o novom popradskom downtowne v tejto časti mesta.
Poďte s nami nazrieť dnu!
Stretneme sa o už túto nedeľu o 10.00 hod pred vilou na adrese Popradskej brigády 753/1: https://maps.app.goo.gl/y6VQXXgrb93s1mT57
Tešíme sa na vás.
Súčasťou prehliadky je aj Matúšova prednáška, ktorá sa uskutoční v sobotu 21.10. o 18.00 v Poprade na Koľaji 22. ako súčasť podujatia Estetika v šedi: festival československého dizajnu a architektúry. https://fb.me/e/1zQH2nTfE

Estetika v šedi: festival československého dizajnu a architektúry
2023-10-21 07:00 - 15:00 | Koľaj 22, 49°03'40.4"N 20°17'58.1"E
Pozývame vás na ďalšie podujatie, ktoré pre vás pripravili OZ Rozpuk a Kultúra, ktorá neexistuje na Koľaji 22! ❤️ (areál bývalej drevárenskej dielne za podchodom do Spišskej Soboty; odkaz na Google mapy: https://bit.ly/45w0Fhz)
Príďte sa pokochať československým dizajnom, ktorého bude Koľaj 22 plná – prichystali sme pre vás jedinečné kusy estetického nábytku zapožičané od YoungVintage furniture, ktoré možno máte niektorí aj doma a netušíte aké sú to skvosty! U nás sa dozviete viac – či už o jednotlivých dizajnoch, alebo o ich tvorcoch, ktorí dokázali vytvoriť diela svetovej kvality, napriek tomu, že žili v podmienkach šedi bývalého režimu. Dizajnový nábytok doplní dizajnová československá móda.
Súčasťou podujatia budú aj prednášky o architektúre: Matúš Antolík sa s nami podelí o príbeh rekonštrukcie funkcionalistickej vily na popradskom námestí a Vlado Zentko nám porozpráva o funkcionalistickej architektúre vo Svite. Lenka Gašparíková nám zas priblíži, ako sa za bývalého režimu tetovalo (budeme sa môcť dokonca nechať potetovať historickým strojčekom!). Hovorené slovo nám spestrí živá hudba v podaní Svetlany Skladanej a na záver sa vytancujeme v rytme starých hitov v súčasnom prevedení od DJ DEWZY.
🟢 LINE UP 🟢
15.00: otvorenie expozície bývania
16.00: premietanie dobových dokumentárnych záberov
17.00: prednáška – Vlado Zentko: Baťova architektúra vo Svite
18.00: prednáška – Matúš Antolík: Nebúrať, opraviť
19.00: koncert – Svetlana Skladaná
20.00: prednáška – studio_pretlak: Stigmatizovaní
21.00: afterparty – DJ DEWZY
DOBROVOĽNÉ VSTUPNÉ
EXPOZÍCIA BÝVANIA
DOBOVÉ TETOVANIA
FOTO KÚTIK
VIDEO/FOTO PROJEKCIE
OBČERSTVENIE
Matúš Antolík: NEBÚRAŤ, OPRAVIŤ
Rekonštrukcia funkcionalistickej vily v Poprade Matúš Antolík + MAPA architekti
Mestská vila z roku 1937, neznámý autor. Neznámy je tiež príbeh, ktorému by sa dalo vďačiť za mimoriadne zachovalý stav, ktorý autori rekonštrukcie pred cca 3 rokmi nachádzajú v takmer pôvodnej kvalite: okná, dvere, podlahy, krbové kachle a množstvo detailov dokazujúcich vysokú úroveň stavebného umenia. Vzácny dom, ktorý prežil vojnu, komunistov aj veľkolepé predstavy o novom popradskom downtowne v tejto časti mesta. Prednáška o citlivej rekonštrukcii architektonického dedičstva, ktoré autori sebavedomo dopĺňajú súčasnými vrstvami pre potreby dnešného sveta.
YoungVintage furniture
Projekt YoungVintage furniture sa zrodil na platforme svitovského múzea Baťa pod Tatrami. Z nadšencov histórie sa sformoval tím mladých ľudí vnímajúci unikátnosť československého interiérového dizajnu s chuťou prezentovať a ponúknuť ho svetu.
Pri výbere produktov sú im inšpiráciou zlaté roky “Made in Czechoslovakia” (50., 60. a 70. roky) od významných autorov nábytku ako Halabala, Jirák, Navrátil, Kropáček a Koželka, tiež dizajnérov svietidiel ako Tabéry, Hurka, Jakeš a Kamenický.
YoungVintange furniture ponúkajú aj profesionálne služby renovácií podľa želania, ale môžete ich osloviť aj s požiadavkou nájsť konkrétny produkt, ktorý vám nájdu cez svoju sieť kontaktov, alebo si môžete nechať zaslať konkrétny produkt v pôvodnom stave. Nákupom ich produktov podporíte nielen rozvoj ich ponuky, ale 10% aj múzeum Baťa pod Tatrami a 5% environmentálne aktivity komunity YoungVintage furniture.

Fortnite turnaj
2023-10-20 08:00 - 11:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozvánka na Fortnite Turnaj v Coworking Poprad!
Ahoj hráči!
Pripravte sa na adrenalínový turnaj plný akcie, strategie a skvelých hráčskych chvíľ! Pripojte sa k nám v Coworking Poprad, kde sa zmeráte so svojimi súpermi v epických zápasoch Fortnite.
Kedy?
20. októbra
Registrácia, rozloženie hardvéru a info o pravidlách začína o 16.00, turnaj v plnom prúde o 17.00!
Program:

16.00: Registrácia a rozloženie hárdveru
17.00: Začiatok turnaja. Buďte pripravení!
19:00: oficiálny koniec a vyhodnotenie
19:00 – 20:00: voľný gaming – kto môže a má chuť si zahrať just for fun.

Niekoľko dôležitých oznamov:

Je potrebné si so sebou doniesť svoj “stroj”, teda vlastný PC, notebook alebo konzolu na ktorej budete hrať a tiež všetko čo k tomu potrebujete (myš, klávesnica, podložka, slúchadlá, prípadne gamepad). Monitory vieme zapožičať.
Stiahnite si všetky updaty ešte doma pred turnajom
Herný systém bude predstavený až na mieste

Turnaj je ZDARMA, ale miesta sú obmedzené. Zaregistrujte sa skôr, ako bude neskoro!
Podujatie organizujeme v spolupráci s TL Academy.
Tešíme sa na vás a vaše skvelé herné zručnosti! Nech vyhrá ten najlepší!
Viac na https://www.coworkingpoprad.sk/podujatie/fortnite-turnaj/

English-speaking club #8
2023-10-18 09:30 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Chcete si vylepšiť svoje zručnosti v hovorenej angličtine, a to nielen všeobecne, ale aj v oblasti biznisu? Zároveň by ste chceli nadviazať nové priateľstvá? Pridajte sa k nám na už 8. English Club, ktorý sa uskutoční 18. októbra o 17:30 v CoWorking Poprad.
Ide o nenáročné a neformálne stretnutie, na ktorom môžete nielen zlepšiť svoje anglické konverzačné zručnosti, ale aj sa pripraviť na reálne životné situácie, v ktorých by vám angličtina mohla byť užitočná. Napríklad: rýchla prezentácia (elevator pitch), prednášanie, písanie životopisu a motivačných listov, a mnoho ďalších.
Stretnutím vás bude sprevádzať Jonathan HILL, a native of Manchester, UK, aktuálne žijúci vo Veľkej Lomnici.
Prihlásiť sa môžete TU

Spoznaj svoj talent
2023-10-17 10:00 - 12:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozývame vás na workshop, ktorý sa uskutoční 17. októbra o 18:00 v Coworking Poprad. Workshop bude vedený kariérovou poradkyňou a lektorkou Zuzanou Záhradníkovou. Zuzana má vyše 15 rokov skúseností v medzinárodných firmách a posledných 5 rokov sa venovala pozíciám ako Senior manažérka, mentorka pre kariérovú zmenu a facilitátorka.
Čo získate na workshope?
Na workshope budete sprevádzaní na ceste k ideálnemu povolaniu, odhalíte svoje vrodené talenty a hodnoty a naučíte sa, ako zarábať tým, čo vás baví a čo vás napĺňa.
Pre koho je workshop určený?
Workshop je určený pre každého, kto hľadá nový smer vo svojej kariére, chce zlepšiť svoje profesionálne zručnosti alebo jednoducho chce byť v práci spokojný a šťastný.
Cena worshopu: 9 € (platba na mieste v hotovosti alebo kartou)
Registrácia TU
„Ak budeme rozvíjať slabé stránky, budeme priemerní, ale ak budeme rozvíjať svoje silné stránky, budeme jedineční.“

Minulé životy
2023-10-16 11:00 - 12:30 | Kino Tatran, Námestie sv. Egídia 43/86, Poprad, 05801, Slovenská republika
Réžia: Celine Song • Hrajú: Greta Lee, Yoo Teo, John Magaro, Isaac Powell, Jojo T. Gibbs
V kórejčine existuje slovo In-Yun, ktoré znamená ,,spojení osudom‘‘. Keď sa dvaja ľudia stretnú, znamená to, že ich osudy boli prepletené aj v ďalších životoch. Citlivá moderná romanca rozpráva príbeh spisovateľky Nory, a jej dvoch lások – tej detskej – Hae-Sunga, a tej dospelej – Arthura, odohrávajúci sa naprieč kontinentmi a desaťročiami. Noru a Hae-Sunga delia desaťtisíce kilometrov, spája ich však výnimočne hlboké puto. Po viac než dvoch dekádach odlúčenia sa stretávajú v New Yorku, kde Nora žije so svojim americkým manželom Arthurom. Nečakané stretnutie s osudovým mužom núti Noru pýtať sa zásadnú otázku – Čo by bolo, keby? Dojemnosť filmu nespočíva ani tak v stratenej láske, ako v aspektoch potenciálnych paralelných životov.
Rok výroby: 2023
Dátum lokálnej premiéry: 27. júl 2023
Dátum svetovej premiéry: 2. jún 2023

Čitateľský klub DeLuxe
2023-10-16 11:00 - 12:00 | Espresso Bar, Sobotské námestie 14, Poprad - Spišská Sobota, Slovensko, 05801
Pre veľký záujem spúšťame novú vlnu stretnutí. Tak ako napovedá názov „DeLuxe“, pôjde o niečo špeciálne – romány, ktoré do diskusií vyberáme sú náročnejšie obsahovo aj počtom strán. Stretnutia budú prebiehať pravidelne a to v inetrvaloch raz za tri mesiace. Prvýkrát budeme rozoberať knižku od Johna Irvinga – Motlidba za Owena Meanyho.
Vidíme sa 16.10. o 19tej v zadnej miestnosti Espresso baru.

Výstava Juraj Bartusz – Rytmy a gestá
2023-09-02 05:00 - 09:00, 2023-09-05 01:00 - 09:00 | Tatranská galéria v Poprade, Hviezdoslavova 341/12, Poprad, 05801, Slovenská republika
Jubilejná výstava pri príležitosti 90. narodenín autora, významného slovenského sochára a intermediálneho umelca. Výstava je zameraná na jeho aktuálnu tvorbu – priestorové geometrické štruktúry, expresívne maľby a kresby.
Kurátor: Vladimír Beskid
Výstava potrvá do 15. októbra 2023

Biznis raňajky #16 – Ako budovať osobnú značku?
2023-10-13 00:00 - 02:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na októbrových Biznis raňajkách privítame spíkrov: Katku Ďurčovú a Imricha Kovaľa. Hlavnou témou bude budovanie osobnej značky. Osobná značka zakladateľa alebo zakladateľky firmy je súčasťou marketingu, rozvoja, či škálovania firmy a v dobe rozsiahlej konkurencie bude čoraz dôležitejšia. Zistite, ako využiť svoju odlišnosť a pretavte ju do marketingovej komunikácie.
ČO SA DOZVIETE
Ako budovať osobnú značku a prečo prepájať marketing a obchod
Aké aktivity pomáhajú firmám pri budovaní povedomia v online komunikácií
Môže viesť nejasná identita firemnej či osobnej značky k strate príjmov?
Po hodnotnej prednáške bude súčasťou podujatia tradičný networking a skvelé raňajky.
Prihlásiť sa môžete TU

Hviezdy napoludnie
2023-10-09 11:00 - 12:30 | Kino Tatran, Námestie sv. Egídia 43/86, Poprad, 05801, Slovenská republika
Mladá americká novinárka je nútená zostať v súčasnej Nikarague, kde sa zamiluje do záhadného Angličana, ktorý sa zdá byť jej najväčšou šancou na to, ako sa dostať preč. Čoskoro si však uvedomí, že môže byť ešte vo väčšom nebezpečenstve ako ona.
Réžia: Claire Denis • Hrajú: Joe Alwyn, Margaret Qualley, John C. Reilly, Benny Safdie, Danny Ramirez
Neviazaná mladá americká novinárka a anglický obchodník s väzbami na ropný priemysel sa náhodou stretávajú v súčasnej Nikarague pri plnení svojich záhadných úloh. Obaja sa do seba vášnivo zamilujú, hoci toho o svojej skutočnej profesijnej identite vedia len málo. Zúfalo sa snažia utiecť z krajiny, odkiaľ ich tamojšie mocné sily nechcú nechať odísť. Snímka Hviezdy na poludnie, natočená podľa románu Denisa Johnsona z roku 1986, je novou polohou režisérky Claire Denisovej – ide o thriller zo súčasnosti plný politických intríg a jemnej erotiky. Táto kombinácia skvele sedí obom hereckým protagonistom, najmä vychádzajúcej hviezde Margaret Qualleyovej, ktorá na plátne predvádza elektrizujúci výkon plný spontaneity a živelnej vášne. Claire Denisová si pre tento film o terore a dezilúzii z lásky vybrala medzinárodné obsadenie – do role Trish obsadila americkú herečku Margaret Qualleyovú (Once Upon a Time… in Hollywood, 2019), do role Daniela britského herca Joea Alwyna (The Favourite, 2), do úlohy agentov CIA Bennyho Safdieho (Licorice Pizza, 2021) a panamského herca Nicka Romana, ktorý bol pre režisérku veľkým objavom. Claire Denisová po nakrútení filmu Čokoláda pre svoju tvorbu neustále objavuje nové lokácie. Po nakrúcaní v Afrike a v Európe si tentoraz vybrala Panamu, aby obišla nikaragujskú vládu, na čele ktorej je od roku 2007 bývalý sandanistický revolucionár Daniel Ortega.
Rok výroby: 2022
Dátum lokálnej premiéry: 31. august 2023

ONE TWO JAZZ 2023
2023-10-06 10:00 - 13:00 | Tatranská galéria – Elektráreň Poprad, Hviezdoslavova 12, Poprad, Slovenská republika
Občianske združenie NATURALISTA je postavené na vízií o svetovej kultúre a živote. Snažíme sa Vám priniesť radosť, kultúru a najmä skvelú hudbu pod Tatry. V rámci projektu ONE TWO JAZZ sme tento rok pre Vás vybrali skvelé jazzové formácie, „Lenka Gálisová Quartet“ a „AMC TRIO PLUS & ANDY MIDDLETON“.
Lenka Gálisová Quartet je pomerne mladé jazzové zoskupenie na našej hudobnej scéne, avšak takmer okamžite po vstupe do jazzového sveta získali niekoľko ocenení. A nie je sa čomu čudovať. Keď sme ich mali možnosť vidieť prvý krát, boli sme nadšení a ihneď padol nápad, že ich musíme mať aj u nás v Poprade. Vokálny prejav na ktorý len tak rýchlo nezabudnete. Bude to zážitok.
Čo by to bol za večer, ak by sme si pre Vás nepripravili ešte niečo na viac?
Svetovo uznávaný americký saxofonista, pedagóg a skladateľ ANDY MIDDLETON. Zimomriavky? Nečudujeme sa a tieto emócie s Vami plne zdieľame. Bodaj by aj nie. Je to predsa len skvelé Andy a v spojení s AMC TRIO PLUS sa môžete tešiť na energickú hudbu priamo z ulíc Ameriky.

Malajzia v Poprade: Zážitky cestovateľa
2023-10-03 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Do Coworking Poprad zavíta cestovateľ až z Malajzie. Volá sa Kla.
Navštívil stovky miest cez platformu couchsurfing. Podelí sa s nami o zážitky z ciest. Nebudú chýbať ani zaujímavosti z Malajzie. Pridajte sa k nám v utorok 3. októbra o 19.00 v Coworking Poprad. Po prednáške pôjdeme na pivo.
Podujatie je bezplatné, ale prosíme o registráciu TU
